**Βόλος, 19 ΙΑΝ. 2022**

**Αρ. Πρωτ.:**  **538**

|  |  |
| --- | --- |
| **Δ/ΝΣΗ ΠΡΟΓΡΑΜΜΑΤΙΣΜΟΥ**  **& ΝΕΩΝ ΥΠΟΔΟΜΩΝ**  **ΤΜΗΜΑ ΜΕΛΕΤΩΝ & ΚΑΤΑΣΚΕΥΩΝ**  Πληροφορίες: Χρ. Φαφούτης  Τηλέφωνο: 2421075140  Fax: 2421075135  e-mail: [xfaf@deyamv.gr](mailto:xfaf@deyamv.gr)  web site: www.deyamv.gr |  |

**ΠΕΡΙΛΗΨΗ ΠΡΟΚΗΡΥΞΗΣ**

**ΓΙΑ ΤΗ ΣΥΝΑΨΗ ΗΛΕΚΤΡΟΝΙΚΗΣ ΔΗΜΟΣΙΑΣ ΣΥΜΒΑΣΗΣ MΕΛΕΤΗΣ**

**ΑΝΩ ΤΩΝ ΟΡΙΩΝ ΤΟΥ Ν.4412/2016**

ΤΜΗΜΑ I: ΑΝΑΘΕΤΟΥΣΑ ΑΡΧΗ

**Επωνυμία, διευθύνσεις, και σημείο(-α) επαφής:**

ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ – ΑΠΟΧΕΤΕΥΣΗΣ ΜΕΙΖΟΝΟΣ ΠΕΡΙΟΧΗΣ ΒΟΛΟΥ, Κωνσταντά 141, Τ.Κ.: 38221, E-mail: [info@deyamv.gr](mailto:info@deyamv.gr), Πληροφορίες: κ. Χρ. Φαφούτης (2421075140) – Ελ. Θεοφανίδου (2421075103).

ΤΜΗΜΑ II: ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ

Περιγραφή:

Ο τίτλος της σύμβασης είναι «ΜΕΛΕΤΗ ΕΡΓΩΝ ΑΞΙΟΠΟΙΗΣΗΣ ΥΔΑΤΙΚΩΝ ΠΟΡΩΝ ΑΝΑΤΟΛΙΚΟΥ ΜΕΤΩΠΟΥ ΔΗΜΟΥ ΒΟΛΟΥ» και ο τόπος της παροχής ο Δήμος Βόλου.

**1. Σύντομη περιγραφή της σύμβασης:**

Με την παρούσα Σύμβαση, πρόκειται να εκπονηθεί η Μελέτη των παρακάτω Τεχνικών Έργων, του Ανατολικού Τμήματος του Δήμου Βόλου, τα οποία περιλαμβάνονται στα προτεινόμενα Μέτρα του Σχεδίου Διαχείρισης (Masterplan) της ΔΕΥΑΜΒ.

Τα έργα αυτά είναι:

1. Υδρομάστευση και αγωγοί μεταφοράς νερού των πηγών Αγίου Ιωάννη και Ζάγκα για την ύδρευση των οικισμών Αγ.Βλάσιος, Παλαιόκαστρο, Άνω Λεχώνια, Κάτω Λεχώνια, Μαλάκι, Πλατανίδια, Σερβανάτες, Αγριά και του Π.Σ. Βόλου και Ν. Ιωνίας.

2. Εκσυγχρονισμός Δικτύου Ύδρευσης Αγριάς Δ. Βόλου

3. Εκσυγχρονισμός Δικτύου Ύδρευσης των Οικισμών Αγ. Λαυρεντίου και Αγ. Βλασίου Δ. Βόλου

4. Eκσυγχρονισμός Δικτύου Ύδρευσης των Οικισμών Άνω και Κάτω Λεχωνίων Δ. Βόλου

5. Έργα υδροσυλλογής και ταμίευσης τμήματος της απορροής του ρέματος Βρύχωνα, διύλιση του νερού και μεταφορά υδρευτικού νερού στο Βόλο

2. Προεκτιμώμενη Αμοιβή:

α) Συνολική: **1.539.787,46€ (χωρίς ΦΠΑ)**

β) Ανά Κατηγορία Μελέτης:

* 991.911,52 € για μελέτη κατηγορίας 13 (ΥΔΡΑΥΛΙΚΕΣ ΜΕΛΕΤΕΣ)
* 188.809,28 € για μελέτη κατηγορίας 9 (ΗΛΕΚΤΡΟΜΗΧΑΝΟΛΟΓΙΚΕΣ ΜΕΛΕΤΕΣ)
* 170.583,38 € για μελέτη κατηγορίας 27 (ΠΕΡΙΒΑΛΛΟΝΤΙΚΕΣ ΜΕΛΕΤΕΣ)
* 88.415,76 € για μελέτη κατηγορίας 16 (ΤΟΠΟΓΡΑΦΙΚΕΣ ΜΕΛΕΤΕΣ)
* 94.526,62 € για μελέτη κατηγορίας 21 (ΓΕΩΤΕΧΝΙΚΕΣ ΕΡΕΥΝΕΣ ΚΑΙ ΜΕΛΕΤΕΣ)
* 5.540,90 € για μελέτη κατηγορίας 20 (ΓΕΩΛΟΓΙΚΕΣ ΜΕΛΕΤΕΣ)

**Συνολική διάρκεια της Σύμβασης**: 24 μήνες

**ΤΜΗΜΑ ΙΙΙ**

**Α: Νομικές, Οικονομικές και Τεχνικές πληροφορίες:**

1. Απαιτούμενες Εγγυήσεις

Εγγύηση συμμετοχής: Η εγγύηση συμμετοχής στη διαδικασία του διαγωνισμού ανέρχεται σε **30.795,75 €** (αντιστοιχεί σε ποσοστό 2% επί της εκτιμώμενης αξίας της σύμβασης).

Εγγύηση καλής εκτέλεσης: **Η εγγύηση καλής εκτέλεσης που θα καταθέσει ο ανάδοχος για την υπογραφή της σύμβασης ανέρχεται σε 5% επί της εκτιμώμενης αξίας της σύμβασης**

2. Κύριοι όροι χρηματοδότησης και πληρωμής.

Η σύμβαση χρηματοδοτείται από ιδίους πόρους της ΔΕΥΑΜΒ.

Η καταβολή της αμοιβής θα γίνει κατά τα οριζόμενα στο άρθρο 187 του Ν.4412/2016.

3. Αν η σύμβαση ανατεθεί σε σύμπραξη ή κοινοπραξία, δεν είναι υποχρεωτικό να λάβει συγκεκριμένη νομική μορφή. Δικαιούνται να συμμετέχουν φυσικά ή νομικά πρόσωπα, ή ενώσεις αυτών που δραστηριοποιούνται στην εκπόνηση μελετών σύμφωνα με το Ν.4412/2016.

4. Δεν τίθενται άλλοι ειδικοί όροι στους οποίους υπόκειται η εκτέλεση της σύμβασης. Η εκτέλεση της σύμβασης υπόκειται στις διατάξεις του Ν. 4412/2016 *“Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ”.*

**Β. Δικαιούμενοι Συμμετοχής, Κριτήρια Ποιοτικής Επιλογής:**

1. Κριτήριο ανάθεσης της σύμβασης είναι η «πλέον συμφέρουσα από οικονομική άποψη προσφορά» βάσει βέλτιστης σχέσης ποιότητας – τιμής, σύμφωνα με το άρθρο 21 της Αναλυτικής προκήρυξης. Η σύμβαση ανατίθεται σε προσφέροντα ο οποίος δεν αποκλείεται από τη συμμετοχή βάσει του άρθρου 18 και πληροί τα κριτήρια επιλογής του άρθρου 19.

Ειδικότερα οι απαιτήσεις: α) για την ειδική τεχνική και επαγγελματική ικανότητα των διαγωνιζομένων αναφέρονται στο άρθρο 19.3, ενώ τα απαιτούμενα δικαιολογητικά για την απόδειξη αυτής αναφέρονται στο άρθρο 22.2.3 και β) για την οικονομική και χρηματοδοτική ικανότητα των διαγωνιζομένων αναφέρονται στο άρθρο 19.2, ενώ τα απαιτούμενα δικαιολογητικά για την απόδειξη αυτής αναφέρονται στο άρθρο 22.2.2

2. Στο διαγωνισμό καλούνται φυσικά ή νομικά πρόσωπα, ή ενώσεις αυτών που δραστηριοποιούνται στην εκπόνηση μελετών στις ακόλουθες κατηγορίες και τάξεις:

* στην κατηγορία μελέτης 13
* στην κατηγορία μελέτης 9
* στην κατηγορία μελέτης 27
* στην κατηγορία μελέτης 16
* στην κατηγορία μελέτης 21
* στην κατηγορία μελέτης 20

και που είναι εγκατεστημένα σε:

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και   
δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

3. Οικονομικός φορέας συμμετέχει είτε μεμονωμένα είτε ως μέλος ένωσης.

4. Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19 και των σημείων γ) και δ) της παρ. 1 του άρθρου 77 του ν. 4412/2016. Δεν απαιτείται από τις εν λόγω ενώσεις να περιβληθούν συγκεκριμένη νομική μορφή για την υποβολή προσφοράς. Η ένωση των φυσικών ή νομικών προσώπων μπορεί να αφορά στην ίδια ή σε διαφορετικές κατηγορίες μελετών.

**ΤΜΗΜΑ IV**

**Α. Διαδικασία:**

Ο διαγωνισμός θα ανατεθεί με **ανοικτή διαδικασία** και **κριτήριο την πλέον συμφέρουσα από οικονομική άποψη προσφορά βάση βέλτιστης σχέσης ποιότητας-τιμής,** *με συμπλήρωση από τους συμμετέχοντες εντύπου οικονομικής προσφοράς με προσφερόμενη τιμή ανά κατηγορία υπηρεσιών και τη συνολική τιμή για την εκτέλεση της σύμβασης* (παρ. 4, άρθρο 95 του Ν. 4412/2016) και αξιολόγηση της Τεχνικής και Οικονομικής Προσφοράς των προσφερόντων σύμφωνα με το άρθρο 86 του Ν. 4412/2016 και τους όρους της Διακήρυξης.

**Β.** **Όροι για την παραλαβή των τευχών του διαγωνισμού:**

1.Προσφέρεται ελεύθερη, πλήρης, άμεση και δωρεάν ηλεκτρονική πρόσβαση στα έγγραφα της σύμβασης στον ειδικό, δημόσια προσβάσιμο, χώρο “ηλεκτρονικοί διαγωνισμοί” της πύλης [www.promitheus.gov.gr](http://www.promitheus.gov.gr/), (συστημικός αριθμός Ε.Σ.Η.ΔΗ.Σ. 186404), καθώς και στην ιστοσελίδα της αναθέτουσας αρχής http://www.deyamv.gr/ (Δημόσιοι Διαγωνισμοί – Προκηρύξεις).

2. **Προθεσμία υποβολής προσφορών** ορίζεται η **28-02-2022,** ημέρα **Δευτέρα.** και ώρα **10:00:00**.

3. **Προθεσμία** **ηλεκτρονικής αποσφράγισης των προσφορών** ορίζεται η **04-03-2022** ημέρα **Παρασκευή** και ώρα **10:00:00**.

3. Απαιτούμενος **χρόνος ισχύος** προσφορών τουλάχιστον 15 μήνες. Τα έντυπα των προσφορών πρέπει να είναι συνταγμένα στην ελληνική γλώσσα.

**ΤΜΗΜΑ V: ΣΥΜΠΛΗΡΩΜΑΤΙΚΕΣ ΠΛΗΡΟΦΟΡΙΕΣ**

**Προδικαστικές Προσφυγές - Προσωρινή Δικαστική Προστασία**

Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση και έχει ή είχε υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της νομοθεσίας της Ευρωπαϊκής Ένωσης ή της εσωτερικής νομοθεσίας, δικαιούται να ασκήσει προδικαστική προσφυγή ενώπιον της ΑΕΠΠ κατά της σχετικής πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του, σύμφωνα με τις διατάξεις του ν. 3886/2010 σύμφωνα με το αρθρ. 6 της Αναλυτικής Προκήρυξης.

**ΣΗΜΕΙΩΣΗ.** Περίληψη που περιέχει τις πληροφορίες της παρούσας απεστάλη ήδη στην **Υπηρεσία Επισήμων Εκδόσεων της Ε.Ε. στις 19-01-2022**

**Ο ΠΡΟΕΔΡΟΣ**

**του Δ.Σ. της ΔΕΥΑΜΒ**

**ΤΟΡΗΣ ΓΕΩΡΓΙΟΣ**